ཚེ་རིང་ཐར་ནས་བཤད་རྒྱུར་སྔོན་ལྷ་སར་རྒྱལ་ནང་ཞང་ཞུང་རིག་གཞུང་དཔྱད་གླེང་ཚོགས་འདུ་འཚོགས་པ་ནི།ཐེངས་འདིའི་ཚོགས་འདུ་དང་མ་འོངས་པའི་ཞང་ཞུང་དཔྱད་གླེང་ཚོགས་འདུའི་ཐད་ཕན་ཐོགས་ངེས་ཅན་ཐོན་ཡོད་ལ།ལྷག་པར་དུ་ཐེངས་འདིའི་ཚོགས་འདུ་རྒྱལ་སྤྱིའི་རང་བཞིན་ཅན་གྱི་རིག་གཞུང་དཔྱད་གླེང་ཚོགས་འདུ་ཞིག་ཡིན་པ་དང་།མཁས་པ་ཚོར་ཆ་བཞག་ནས་བཤད་ནའང་ངས་བསམ་པར་དོན་སྙིང་གལ་ཆེན་ལྡན་ཡོད་ལ།ཚོགས་འདུའི་ངོ་བོ་ནས་བལྟས་ནའང་རྒྱལ་ཕྱི་ནང་གཉིས་ཀའི་མཁས་པ་དང་སྡེ་ཚན་སྣ་འཛོམས་ཅན་ཡིན་པས་འདི་ནི་ཧ་ཅང་ཡིད་དགའ་དགོས་པའི་སྣང་ཚུལ་ཞིག་ཏུ་མཐོང་བཞིན་ཡོད།ངའི་རེ་བར་མ་འོངས་པར་རིག་གཞུང་ལས་རིགས་དང་ཞང་ཞུང་ལས་རིགས་ཞིབ་འཇུག་གི་ཐད་ནས་རྒྱལ་སྤྱིའི་རིག་ཚན་སྣ་མང་ཅན་དང་རྒྱལ་ཁབ་མི་འདྲ་བའི་མཁས་པ་མང་པོ་མཉམ་རུབ་སྒོས།རིག་གཞུང་ཕན་ཚུན་རྒྱུས་ལོན་དང་།ཕན་ཚུན་སློབ་སྦྱོང་བྱེད་པའི་བརྒྱུད་རིམ་ཁྲོད་ཞང་ཞུང་ཤེས་རིག་ཞིབ་འཇུག་གི་ཁ་ཕྱོགས་རྒྱལ་སྤྱིའི་རང་བཞིན་ཅན་དུ་བཏངས་ནས།མཚོ་བོད་མཐོ་སྒང་གི་ཆེས་སྔ་བའི་གནའ་བོའི་ལོ་རྒྱུས་དང་ཤེས་རིག་ཞིབ་འཇུག་གཏིང་ཟབ་དང་།རྒྱུད་གཅིག་ལམ་གཅིག་གི་སྲོལ་རྒྱུན་རིག་གཞུང་གི་ལོ་རྒྱུས་ཞིབ་འཇུག་གཏིང་ཟབ།ཞང་ཞུང་ཤེས་རིག་གིས་ཨེ་ཤ་ཡ་དབུས་མར་ཤུགས་རྐྱེན་ཐེབས་ཚུལ་དང་།ཡང་ན་གཞན་གྱིས་ཤུགས་རྐྱེན་ཐེབས་པ་ཡིན་པའི་ལོ་རྒྱུས་ཞིབ་འཇུག་གཏིང་ཟབ་དུ་བྱས་ནས།གངས་ལྗོངས་མཐོ་སྒང་གི་སྲོལ་རྒྱུན་ལོ་རྒྱུས་ཀྱི་རིག་གཞུང་དང་ཞང་ཞུང་ཤེས་རིག་བར་གྱི་འབྲེལ་བར་ཞིབ་འཇུག་མཐིལ་ཕྱིན་བྱས་ཚེ།ད་གཟོད་ང་ཚོས་གནའ་བོའི་ཞང་ཞུང་གི་ལོ་རྒྱུས་དང་ཤེས་རིག་འཛམ་བུ་གླིང་གི་མི་རྣམས་ལ་གསལ་སྟོན་བྱེད་པར་ཕན་ཐོགས་ངེས་ཅན་ཡོང་ཐུབ་པ་རེད་ཅེས་གསུངས་ཡོད་པ་རེད།